Moenie hierdie grillerige boeke lees nie | Fanie Viljoen
Moenie hierdie grillerige boeke lees nie
by Fanie Viljoen on Oct 20th, 2014 Tweet
As daar nou een manier is hoe jy kinders aan die lees gaan kry, is dit met grillerige stories. Spoke, zombies, geraamtes, ruimtewesens – enigiets gevaarliks.
Maar eers moet jy die boek en die kind bymekaar uitbring. So doen jy dit:
Begin om die boek voor te lees, en wanneer die storie op sy interessantste is, hou jy op. Net so! Sê vir die kind: "As jy die res wil weet, hier lê die boek." My biblioteek-onnie van hoërskool het dit so gedoen, want enige kind wat jy nuuskierig kan maak oor 'n boek, kan jy in 'n leser verander. En alle kinders is nuuskierig.
Die tweede manier om die kind by die boek te kry: Maak die boek iets wat hy nie veronderstel is om te lees nie. "Jy is nog te klein. Die boek is dalk te grillerig. Jy gaan dalk vanaand niks slaap nie." Wys hom of haar 'n paar illustrasies en klap die boek toe. Gaan steek dit weg waar hy/sy kan sien, en los dit net daar.
Natuurlik is dit lekker om sommer grillerige boeke saam as gesin te geniet. Sit die TV af. Maak 'n komberstent in die sitkamer, kry baie kussings, eetgoed en die belangrikste … flitsligte om in die donker te lees. Boeklees word dan 'n gebeurtenis wat die kind altyd sal onthou.
Hier is 'n paar van my grillerigste boeke … (Klik op die skakels om meer uit vind.)
Klits Kronkel die vloek van die Swart Jakkals
13 Spookstories (saam met Jaco Jacobs en Francois Bloemhof)
Nog 13 Spookstories (saam met Jaco Jacobs en Francois Bloemhof)
Koue Rillings (saam met Jaco Jacobs en Francois Bloemhof)
Geraamte in die klas (grillerig, maar met hope humor)
Die Spinnekop-vrou ('n e-boek waarin die leser self moet kies wat volgende gebeur.)
Cats: Afrikaans, Children, Fiction, South Africa, Youth
Tags: 13 Spookstories, Afrikaans, Children, Fanie Viljoen, Fiction, Francois Bloemhof, geraamte, gril, Halloween, Jaco Jacobs, kies jou eie storie, kinderboek, Klits Kronkel, kry kind aan die lees, Lapa uitgewers, lees, lokprent, NB uitgewers, Nova, South Africa, spinnekop, spookstorie, spookstories, Youth, zombies
« Uit – 'n gay jeugverhaal (uittreksel)
Pippie Langkous en haar maters »
Pippie Langkous en haar maters
Uit – 'n gay jeugverhaal (uittreksel)
Uittreksel uit Pleisters vir die Dooies
Nog raad vir 'n opstel
Popular Sunday Times Books LIVE – Fanie Viljoen Tags
Academic Afrikaans avontuur Children Drama Fiction Humour International Jaco Jacobs jeugroman klaskamer Klits Kronkel Lapa uitgewers Leeus met letsels Onderwêreld RSG South Africa video Youth YouTube